CELEX: 32011D0095
Language: da
Date: 2011-02-11 00:00:00
Title: 2011/95/EU: Kommissionens afgørelse af 11. februar 2011 om godkendelse af en metode til klassificering af svinekroppe i Storhertugdømmet Luxembourg (meddelt under nummer K(2011) 750)

12.2.2011   
            
            
               DA
            
            
               Den Europæiske Unions Tidende
            
            
               L 38/40
            
         KOMMISSIONENS AFGØRELSE
   af 11. februar 2011
   om godkendelse af en metode til klassificering af svinekroppe i Storhertugdømmet Luxembourg
   (meddelt under nummer K(2011) 750)
   (Kun den franske udgave er autentisk)
   (2011/95/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra m), sammenholdt med artikel 4, og
   ud fra følgende betragtninger
   
               (1)
            
            
               I punkt B.IV, stk. 1, i bilag V til forordning (EF) nr. 1234/2007 er det fastsat, at klassificeringen af svinekroppe sker ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Denne tolerance er fastlagt i artikel 23, stk. 3, i Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for slagtekroppe af voksent kvæg, svin og får og for indberetning af priser (2).
            
         
               (2)
            
            
               Storhertugdømmet Luxembourg er af den opfattelse, at det er absolut nødvendigt med en ajourføring af den nationale formel for at tage hensyn til den avlsmæssige udvikling, der er sket i de sidste 20 år. Sidste ajourføring af måleinstrumentets (HGP-2) formel for magert kød blev foretaget i 1989 på grundlag af Kommissionens beslutning 89/51/EØF (3).
            
         
               (3)
            
            
               Storhertugdømmet Luxembourg har derfor anmodet Kommissionen om at godkende en metode til klassificering af svinekroppe på sit område og har forelagt en detaljeret beskrivelse af dissektionsprøven med angivelse af de principper, som denne metode baseres på, resultatet af den dissektionsprøve, storhertugdømmet har foretaget, og den formel, som er anvendt til at beregne indholdet af magert kød i den protokol, der er fastsat i artikel 23, stk. 4, i forordning (EF) nr. 1249/2008.
            
         
               (4)
            
            
               En gennemgang af denne anmodning har vist, at betingelserne for godkendelse af denne klassificeringsmetode er opfyldt. Denne klassificeringsmetode bør derfor godkendes i Storhertugdømmet Luxembourg.
            
         
               (5)
            
            
               Ændring af apparatet eller klassificeringsmetoden kan kun godkendes, hvis Kommissionen vedtager en ny afgørelse i lyset af indhøstede erfaringer. Den nugældende godkendelse kan derfor tilbagekaldes.
            
         
               (6)
            
            
               Beslutning 89/51/EØF bør derfor ophæves. På grund af tekniske forhold, der gør sig gældende, mens de nye anordninger og den nye formel indføres, bør den metode til klassificering af svinekroppe, som er godkendt ved beslutning 89/51/EØF, fortsat finde anvendelse frem til den 28. februar 2011.
            
         
               (7)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE AFGØRELSE:
   Artikel 1
   Brugen af følgende metode til klassificering af svinekroppe i henhold til punkt B.IV, stk. 1, i bilag V til forordning (EF) nr. 1234/2007 i Storhertugdømmet Luxembourg godkendes: apparatet benævnt »Hennessy Grading Probe (HGP 4)« og den tilhørende beregningsmetode, der er beskrevet i bilaget.
   Artikel 2
   Ændring af apparatet eller beregningsmetoden er ikke tilladt.
   Artikel 3
   Beslutning 89/51/EØF ophæves.
   Storhertugdømmet Luxembourg kan dog indtil den 28. februar 2011 fortsat anvende den metode til klassificering af svinekroppe, som er godkendt ved beslutning 89/51/EØF.
   Artikel 4
   Denne afgørelse er rettet til Storhertugdømmet Luxembourg.
   
      Udfærdiget i Bruxelles, den 11. februar 2011.
      
         
            På Kommissionens vegne
         
         Dacian CIOLOŞ
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 337 af 16.12.2008, s. 3.
   
      (3)  EFT L 20 af 25.1.1989, s. 31.
   
      BILAG
      
         Metode til klassificering af svinekroppe i Storhertugdømmet Luxembourg
      
      
                  1.
               
               
                  Svinekroppe klassificeres ved hjælp af apparatet »Hennessy Grading Probe (HGP 4)«.
               
            
                  2.
               
               
                  Apparatet er forsynet med en sonde med en diameter på 5,95 mm (og på 6,3 mm på den kniv, der er anbragt på enden af sonden) med en fotodiode (Siemens LED af typen LYU 260-EO) og fotodetektor af typen Silonex SLCD-61N1 og en dybdeanvendelse på mellem 0 og 120 mm. Måleværdierne udtrykkes i beregnet indhold af magert kød ved hjælp af HGP 4 alene eller en datamat, der er forbundet med apparatet.
               
            
                  3.
               
               
                  Svinekroppens indhold af magert kød beregnes efter følgende formel:
                  LMP = 62,49268 – 0,94725·F + 0,16604·M
               
            
                  4.
               
               
                  hvor:
                  
                              LMP
                           
                           
                              =
                           
                           
                              beregnet indhold af magert kød i svinekroppen i procent
                           
                        
                              F
                           
                           
                              =
                           
                           
                              spæklagets tykkelse (inklusive svær) i mm, målt 7 cm ved siden af svinekroppens flækningslinje mellem anden og tredje ribben bagfra
                           
                        
                              M
                           
                           
                              =
                           
                           
                              rygmusklens tykkelse i mm, målt på samme tid og sted som F.
                           
                        Formlen gælder for slagtekroppe på mellem 50 og 120 kg.